cyanic-selkie/wikianc huggingface dataset:
Kiminas
Kiminų sandara
Kiminų kauloidai vidinės apytakos organų neturi, tačiau pasižymi savybėmis, kurių pagalba gali absorbuoti 20-30 kartų daugiau vandens nei sveria patys būdami sausi. Kauloidus sudaro hialodermiu vadinamas epidermis, sklerodermis ir šerdis. Hialodermyje esančios hialininės (vandeningosios) ląstelės siurbia ir perneša vandenį, vandens judėjimas iš apatinių augalo dalių į viršutines. Sklerodermis daugiasluoksnis, jo ląstelės ištįsusios, storasienės. Šerdį sudaro plačios parenchiminės ląstelės, jose kaupiasi atsarginės maisto medžiagos. Tuo tarpu šoninių šakučių anatominė sandara labai panaši į kauloidų, tačiau pirmuoju atveju hialodermis paprastai būna vienasluoksnis. Šoninių šakučių hialodermyje susidaro retortinės ląstelės. Tokiose ląstelėse kaupiasi vanduo. Filoidai išsidėstę ant kauloido ir šoninių kiminų šakučių, smulkūs, 2-3 mm ilgio, be gyslų. Ant vienos šakutės gali būti iki 150 spirališkai išsidėsčiusių filoidų.
Kimino gyva tik viršutinė auganti (4-5 cm ilgio) dalis, o kauloido apačia kasmet nunyksta ir virsta durpėmis. Todėl suaugę kiminai rizoidų (šaknų) neturi. Vanduo ir maisto medžiagos pasisavinamos visu augalo paviršiumi.
Vienas svarbiausių kiminų atpažinimo požymių yra stiebo ir šakučių lapų forma, chlorofilinių ląstelių forma ir padėtis šakučių filoidų skersiniame pjūvyje. Chlorofilinės ląstelės gali būti stačiakampio, statinaitės, trapecijos, trikampio ar verpstės formų. Jos įsiterpusios tarp hialinių ląstelių.
Dauginimasis
Gyvenimo cikle vyrauja gametofitas. Sporofitas (sporogonas) yra priklausomas nuo gametofito. Sporogoną sudaro kotelis ir sporinė. Jie nėra savarankiški organizmai, nes koteliais visada įsitvirtina gametofitų audiniuose. Lietuvoje kiminai lytiškai dauginasi retai. Lytinio dauginimosi organai – anteridžiai ir archegonės susidaro pagrindinių ūglių viršūnėse. Anteridinės šakutės paparastai trumpos, ryškių spalvų, tankiai lapuotos. Apvalios ar ovalios formos anteridžiai pavieniui išsidėsto anteridinės šakelės lapo pažastyje. Archegonės susidaro trumpų šakučių viršūnėse. Lytinio dauginimosi organai subręsta rudenį, bet pats apvaisinimas dažniausiai įvyksta kitų metų pavasarį. Apvaisinimui reikalingos drėgnos sąlygos. Jam įvykus susidaro zigota, iš kurios išauga nelytinei kartai atstovaujantis sporogonas. Sporinėje susidaro sporos. Joms subrendus sporinės gaubtuvėlis plyšta, sporas išnešioja vėjas.
Kiminams nebūdingos vegetatyvinio dauginimosi struktūros. Tačiau drėgnoje aplinkoje kiminai išauga iš atitrūkusių dalių, tokių kaip nedideli kauloidai ar šakučių viršutinės dalys.
Paplitimas
Pasaulyje žinoma apie 300 rūšių kiminų, Europoje – 43 rūšys. Lietuvoje rastos 35 rūšys kiminų. Kiminai labiausiai paplitę aukštapelkėse. Jų randama drėgnuose miškuose, vandens telkinių pakrantėse, kartais kupstuotose pievose.
17 rūšių kiminų auga aukštapelkėse, tačiau dažnai aptinkamos tik 9 kiminų rūšys. Labai dažni yra Magelano kiminai (Sphagnum magellanicum) ir smailialapis kiminas (Sphagnum capillifolium), kurie pradeda augti dar tarpinio tipo pelkėse ir išlieka visų aukštapelkės zoreljefo formų bendrijose. Raudonasis (Sphagnum rubellum) ir rudasis (Sphagnum fuscum) kiminai yra dažni aukštapelkių plynėse, smailiašakis (Sphagnum cuspidatum), siauralapis (Sphagnum angustifolium) ir smailusis (Sphagnum fallax) kiminai dažni tik pačiose šlapiausiose plynių vietovėse, o dantytasis kiminas (Sphagnum denticulatum) – plynės ežerėliuose.
Lietuvos raudonosios knygos kiminai
Lietuvoje natūraliai auga 35 kiminų rūšys, kurių 10 įrašyta Lietuvos raudonojoje knygoje ir jos yra saugomos: Todėl renkant kiminus natūraliose augavietėse, reikia būti atsargiems.
Kiminų savybės
Kiminams būdingos šios savybės: greitai auga, linkę kaupti drėgmę, skatina pelkėjimą. Jiems būdingos rūgščios pH ir mažamaistės aplinkos.
Iš kiminų likučių susidaro durpės. Dėl didelio kiminų higroskopiškumo, išgarinimo mažėjimo bei drėgmės ima kauptis ir vis daugėja durpių. Storėjant durpių sluoksniui, pelkėje nebeauga medžiai, labai sumažėja induočių augalų rūšių įvairovė. Likus mažai konkurentų, kiminai įsivyrauja augavietėje.
Remiantis mokslinės statistikos duomenimis, durpės pasaulyje užima apie 3 % dirvos paviršiaus, o jose kaupiasi 20–30 % pasaulio dirvožemyje esančios anglies. Kiminai savyje geba sukaupti daugiau anglies nei bet kuris kitas augalas. Daugiausiai anglies kiminai sukaupia fotosintezės metu. Sukauptas anglies kiekis visą kiminų gyvavimo laikotarpį išlieka didelis, nes anglies nusėdimo greitis kiminuose yra didesnis nei kimino irimo greitis.
Dėl šių priežasčių kiminai užima ypatingą vietą ekologinėje nišoje – jie fiksuoja anglį, transformuoja aplinką ir lemia kitų augalų gyvavimo sąlygas.
Leimontaitė
Leimontaitė - lietuviška moteriškos giminės pavardė (mergautinė pavardė).
Šios pavardės kita moteriškosios giminės forma yra: Leimontienė (ištekėjusi moteris).
Ši pavardė kilusi iš vyriškos giminės pavardės Leimontas.
FK Baltoji Vokė
Baltosios Vokės FK – Lietuvos futbolo klubas iš Baltosios Vokės.
Istorija
Klubas egzistavo atgavus Nepriklausomybę, tačiau po 1997 m. sezono komanda iširo. Klubas atkurtas 2009 m. ir oficialiai įregistruotas. Komanda žaidė III lygoje bei SFL nuo 2010 m. pradžios iki 2016 m. pabaigos, kai komanda vėl iširo.
2015 m. bei 2021 m. komanda žaidė 5x5 mažojo futbolo turnyre.
Po penkių metų pertraukos, komanda vėl surinko sudėtį SFL sezonui. 2022 m. liepos mėn. inicijuotas asociacijos likvidavimas.
Kiljeno ežeras
Kiljeno ežeras  – ežeras Argentinoje, Neukeno provincijos vakaruose, Lanino nacionaliniame parke. Telkšo Andų kalnuose, 975 m aukštyje. Ežeras ledyninės kilmės, nusidriekęs rytų – vakarų kryptimi. Krantai apaugę notofagų ir araukarijų miškais. Išteka Kiljeno upė (Aluminės intakas, Negro baseinas). Aplink ežerą yra mapučių gyvenviečių. Lašišinių žuvų žvejyba.
Blue System
„Blue System“ – buvusi vokiečių europop grupė, susikūrusi 1987 m. Bonoje, Šiaurės Reine-Vestfalijoje, Vokietijoje ir iširusi 1998 m.
Ripeikiai
Ripeikiai – kaimas Biržų rajono savivaldybėje, 6 km į šiaurės vakarus nuo Biržų, į vakarus nuo kelio.
Istorija
1874 m. Ripeikiuose išgręžtas 142,5 m gylio gręžinys, pirmasis kiek gilesnis gręžinys Lietuvoje.
Leipus
Leipus − lietuviška vyriškos giminės pavardė.
Šios pavardės moteriškosios giminės formos yra: Leipuvienė (ištekėjusi moteris) ir Leiputė (mergautinė pavardė).
Pavardę turi šie garsesni asmenys:
Estijos futbolo varžybos 1996–1997 m.
Estijos futbolo varžybos 1996–1997 m.
Assyriska FF
Sioderteljės „Assyriska“ – Švedijos futbolo klubas, kurį Sioderteljėje įkūrė dabartinių asirų tautinė mažuma.
Istorija
Klubas įkurtas 1974 m.
Pinčiavabaliai
Pinčiavabaliai (Sphindidae) – vabalų (Coleoptera) šeima, kuriai priklauso labai smulkūs vabalai. Kūnas cilindriškas ar beveik rutuliškas. Antenos 11-narės, su didele trinare buožele.
Vabalai gyvena medžių kempinėse.
Pasaulyje yra apie 30 rūšių. Lietuvoje žinomos 2 rūšys.
Didieji Grįžulo Ratai
thumb|Didžiųjų Grįžulo Ratų žvaigždynas
Didieji Grįžulo Ratai ( – didžioji meška, UMa) – 3-as pagal dydį ryškus šiaurės pusrutulio žvaigždynas. Lietuvoje matomas ištisus metus, žemiausiai prie horizonto nusileidžia rudenį. Vienas svarbiausių navigacinių žvaigždynų: 5 kartus pratęsus atkarpą per dvi kraštines žvaigždes (α ir β), randama Šiaurinė, pratęsus lanką, galime pataikyti į Jaučiaganio Arktūrą, toliau – į Mergelės Spiką. Kitas „ratų“ žvaigždynas yra Mažieji Grįžulo Ratai. Kovo mėnesį pietinio pusrutulio dangaus stebėtojai šį žvaigždyną gali matyti visai prie pat horizonto.
Visos septynios ryškiausios žvaigždės priklauso labai arti praskrendančiam Didžiųjų Grįžulo Ratų spiečiui.
Žvaigždyno pavadinimas
Grįžulas yra senas lietuviškas jodyklos (vietos, kur išjodinėjami jauni žirgai) pavadinimas. Žvaigždynas mūsų platumose yra nenusileidžiantis. Jis sukasi ratu (aplink Šiaurės žvaigždę, apsukdamas šį ratą per parą). Žirgas jodykloje bėga panašiai. Susijusios reikšmė̃s yra ir kiti žinomi žvaigždyno pavadinimai: Arklys, Dievo kumeliai. Lietuvių tautai arklys buvo labai svarbus.
Romos imperijoje žvaigždynas buvo vadinamas Septyniais Jaučiais. Didžiosios Meškos pavadinimas laikomas akmens amžiaus paveldu, astronomai „meškišką“ versiją perėmė iš senovės graikų.
Lietuviškai žvaigždynas kartais dar pavadinamas Meškos Ratais (samplaika), taip pat Grigo Ratais, Vežimu, Karieta, Samčiu – šie pavadinimai atsirado vėliau.
Kita informacija
Didieji Grįžulo Ratai yra pavaizduoti Aliaskos valstijos vėliavoje.
Ožiaragis
thumb|Ožiaragio žvaigždynas
Ožiaragis (Capricornus, Cap) – 40-as pagal dydį pietinio pusrutulio žvaigždynas. Lietuvoje matomas rudenį. Žvaigždynas žinomas nuo seniausių laikų (aprašytas dar Ptolemėjaus).
Zodiako ženklas
36px|left
10-asis Zodiako ženklas.
Kodoris
Kodoris (, = Kodori) – antra pagal dydį Abchazijos upė. Dalis upės eina siena tarp Gruzijos ir de facto nepriklausomos Abchazijos.
Ištakos – Kaukazo kalnagūbrio pietinėje dalyje iš trijų upelių (Saken, Klič ir Adzagara) ties Nacharo perėja. Ties Suchumio miestu staigiai pasuka į pietvakarius ir trijų atšakų delta įteka į Juodąją jūrą 20 km į pietryčius nuo Suchumio miesto. Kalnuotoje vietovėje upė srauni.
Senieji Vnorai
Stare Vnorai  – kaimas Lenkijos šiaurės rytuose, Kobilino Božimų valsčiuje, Mazovijos Vysokio apskrityje, Palenkės vaivadijoje. Kaimas yra apie 15 km į šiaurę nuo Mazovijos Vysokio ir apie 41 km į vakarus nuo vaivadijos centro Balstogės.
Istorija
Kaimas įkurtas XV a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 32 namai ir 188 gyventojai. 1921 m. kaime buvo 50 namų ir 318 gyventojų, iš kurių 159 vyrai ir 159 moterys. 1957-1958 m. pastatyta kaimo bažnyčia.
Tromeno ežeras
Tromeno ežeras  – ežeras Argentinoje, Neukeno provincijos pietvakariuose, Lanino nacionaliniame parke, Čilės pasienyje. Telkšo Patagonijos Andų kalnuose, prie šiaurinio Lanino kalno šlaito (nuo jo skiria Tromeno perėja). Ežeras ledyninės kilmės, krantai raižyti, daug įlankų, užutėkių. Tromeno ežero pakrantėse auga Patagonijos kalnų miškai. Išteka Maljejo upė (Aluminės intakas, Negro baseinas).
Bikėnai
Bikėnais vadinami kaimai:
Silent Hill 2
Silent Hill 2 – siaubo/išgyvenimo žanro kompiuterinis žaidimas, kurį 2001 m. rugsėjo 24 d. išleido japonų kompanija „Konami“; tai antrasis žaidimas ilgametėje „Silent Hill“ kompiuterinių žaidimų serijoje, pasakojantis atskirą, su pirmąja dalimi beveik nesusijusį siužetą. Žaidimas yra skirtas PlayStation 2, Microsoft Windows ir Xbox platformoms.
Silent Hill 2 susilaukė didelio kritikų pripažinimo ir šiandien yra laikomas vienu geriausių savo žanro atstovų.
Istorija
Žaidimo „Silent Hill 2“ siužetas nėra pirmosios dalies tęsinys, tačiau jo veiksmas vyksta tame pačiame Tyliosios kalvos miestelyje, tik kitose jo vietose.
Žaidėjas gali pasirinkti vieną iš dviejų scenarijų: pagrindinį „Laiškas iš tyliojo dangaus“ (angl. Letter from Silent Heaven) arba šalutinį, chronologiškai ankstesnius įvykius vaizduojantį „Gimusi iš troškimo“ (angl. Born from a Wish).
Scenarijus „Laiškas iš tyliojo dangaus“
Į Tyliosios Kalvos miestelį pagrindinis veikėjas Džeimsas Sanderlendas (James Sunderland) atvyksta gavęs laišką nuo prieš trejus metus mirusios žmonos Meri. Laiške nustebusiam Džeimsui ji mini, kad į Tyliąją Kalvą, kurioje jiedu praleido atostogas, Džeimsas ketino ją nusivežti dar kartą, bet dėl Meri ligos ir mirties jis to padaryti nespėjo. Ji rašo, kad jo laukia „ypatingoje vietoje“. Džeimso tikslas yra remiantis užuominomis rasti šią vietą bei išsiaiškinti, kaip iš tiesų mirė jo žmona.
Žaidimo metu Džeimsas susipažįsta su keletu veikėjų, iš kurių kiekvienas Tyliojoje Kalvoje atsidūrė dėl skirtingų priežasčių. Kiekvienas veikėjas Tyliosios Kalvos tikrovę suvokia skirtingai. Džeimso akimis miestelyje šeimininkauja žmogaus pavidalo pabaisos. Viena iš jų – budelis su piramidės formos galva ir milžinišku peiliu rankoje – yra Džeimso kaltės dėl žmonos mirties apsireiškimas.
Žaidimas gali baigti šešiais būdais. Pabaiga nustatoma ne pagal tai, ar žaidėjas atliko konkrečius veiksmus, o pagal jo žaidimo stilių.
Scenarijus „Gimusi iš troškimo“
Šis scenarijus prieinamas tik specialiuose žaidimo leidimuose. Jo pagrindinė veikėja yra Marija, kurią žaidėjas gali kontroliuoti prieš pat jos susitikimą su Džeimsu.
Marija atsibunda Tyliosios Kalvos striptizo klube su pistoletu rankoje. Atmetusi savižudybės galimybę, ji nusprendžia ką nors surasti. Jai pavyksta patekti į vieną Tyliosios Kalvos namą ir pasikalbėti su jo šeimininku Ernestu Boldvinu (Ernest Baldwin). Ernestas iš kitos durų pusės jos paprašo atlikti užduotį, o kai Marija viską padaro, įspėja, kad jos kol kas nepažįstamas Džeimsas yra „blogas žmogus“. Marija, įėjusi į jo kambarį, randa jį tuščią. Išėjusi iš namo ji dar kartą pagalvoja apie savižudybę, tačiau nusprendžia rasti minėtąjį Džeimsą.
Veikėjai
Žaidimo metu Džeimas sutinka šiuos veikėjus:
Žaidimo principai
right|thumb|Scena iš žaidimo „Silent Hill 2“. Visi pirmosios dalies žaidimo principai išlaikyti ir šioje dalyje.
Adraro vilaja (Mauritanija)
Adraro vilaja  – vilaja centrinėje Mauritanijos dalyje. Regiono centras yra Ataras.
Rytuose ribojasi su Maliu, šiaurės vakaruose – su Vakarų Sachara, kitur – su kitomis Mauritanijos vilajomis.
Geografija
Praktiškai visą regioną užima dykumos ar pusdykumės su pavienėmis oazėmis. Iškilusi Adraro plynaukštė, Zargos kalnai.
Didžiausi miestai yra Ataras, Šingetis, Šumas, Uadanas, Audžeftas.
thumb|left|240px|Departamentų žemėlapis
Administracinis suskirstymas
Adraras yra padalintas į 3 departamentus:
Robert Bosch
Robert Bosch 1888|thumb|right|Robert Bosch im Alter von 27 Jahren Robert Bosch (Robertas Bošas; *1861 m. rugsėjo 23 d., Albeke prie ulmo; †1942 m. kovo 12 d. Štutgarte) – vokiečių pramonininkas.
Lekevičius
Lekevičius − lietuviška vyriškos giminės pavardė.
Robert Bosch
1937 m. Robertas Bošas savo įsteigtą įmonę reorganizavo į GmbH (Robert Bosch GmbH) ir testamentu nustatė, kad pelnas bus naudojoamas visuomenei.
Lekevičius
Šios pavardės moteriškosios giminės formos yra: Lekevičienė (ištekėjusi moteris) ir Lekevičiūtė (mergautinė pavardė).
Robert Bosch
1964 m. įsteigta Gemeinnützige Vermögensverwaltung Bosch GmbH, kuri buvo 1969 m. įsteigto Robert Bosch Stiftung fondo pirmtakė.
Lekevičius
Pavardę turi šie garsesni asmenys:
FK Mastis Telšiai
Telšių „Mastis“ – buvęs Lietuvos futbolo klubas iš Telšių. Po 2013 metų sezono nustojo egzistuoti, nes Telšiuose buvo rest­ruk­tū­ri­zuotas Tel­šių spor­to ir rek­rea­ci­jos cent­ro fut­bo­lo sky­rius – vi­si ja­me dir­ban­tys tre­ne­riai buvo įdar­bin­ti nau­jo­je vie­šo­jo­je įstai­go­je. Tokiu būdu "Mastis" liovėsi egzistavęs, o naujai sukurta VšĮ „Telšių futbolo ateitis“ ėmė naudoti "Džiugo" vardą.
Istorija
thumb|left|[[Mastis – ežeras Telšiuose.]]
Telšių futbolo klubas „Mastis“ įkurtas 1956 m.
Jau 1960 m. rudenį komanda debiutavo LTSR aukščiausioje lygoje. Komanda joje išbuvo 3 metus, bet po to iškrito ir ilgą laiką žaidė žemesnėse lygose.
Po Nepriklausomybės atgavimo 1995 m. išplėtus aukščiausiąją lygą, į kurią pateko ir „Mastis“. Joje klubas žaidė iki 1999 m. pavasario.
Nuo 1999 m. vasaros komanda dėl ekonominio sunkmečio atsidūrė II lygos Vakarų zonoje, kur rungtyniavo daugiau nei dešimtmetį.
Galiausiai „Mastis“ buvo likviduotas. Po 2013 metų sezono nustojo egzistuoti, nes Telšiuose buvo rest­ruk­tū­ri­zuotas Tel­šių spor­to ir rek­rea­ci­jos cent­ro fut­bo­lo sky­rius – vi­si ja­me dir­ban­tys tre­ne­riai buvo įdar­bin­ti nau­jo­je vie­šo­jo­je įstai­go­je. Tokiu būdu „Mastis“ liovėsi egzistavęs, o naujai sukurta VšĮ „Telšių futbolo ateitis“ ėmė naudoti „Džiugo“ vardą.
Namų rungtynes klubas žaidė Telšių miesto centriniame stadione. Kai jis buvo rekonstruojamas, buvo naudojama „Senoji“ aikštė.
Klubo spalvinė gama
Klubo spalvos: mėlyna ir balta.
Jonas Januitis
Jonas Januitis (1925 m. lapkričio 24 d. Kivyliuose, Akmenės valsčius – 2003 m. balandžio 15 d. Vilniuje) – sovietinis veikėjas, žurnalistas.
Janet Agren
Janet Agren (tikrasis vardas –  Janet Ågren ; g. 1949 m. balandžio 6 d. Landskrona) – švedų aktorė, daugiausia vaidinusi eksploatacinio žanro filmuose Italijoje.
Jonas Januitis
Biografija
thumb|left|160px|Jono Januičio atsiminimų knyga 1942–1944 m. Raudonosios armijos 16-osios lietuviškosios šaulių divizijos karys. 1944 m. gegužės-liepos mėn. „Kęstučio“ sovietinių partizanų būrio partizanas, žvalgas. 1947 m. baigė Centrinę komjaunimo mokyklą prie VLKJS CK. 1949–1952 m. laikraščio „Komjaunimo tiesa“ redaktorius. 1953–1957 m. LSSR Ministrų tarybos radijo komiteto, 1957–1987 m. LSSR Ministrų tarybos radijo ir televizijos komiteto pirmininkas. 1975 m. LTSR nusipelnęs kultūros veikėjas.
Janet Agren
Biografija
right|thumb|140px Agren karjera prasidėjo nuo modelio darbo, kuris ją atvedė į Romą. Čia ji ėmė studijuoti aktorystę Alessandro Ferseno dramos mokykloje ir debiutavo filme „Colpo di stato“. Po to sekė vaidmenys juostose „Bulvarinis skaitalas“ (1972) su Michael Caine ir „Avanti!“ (1972) su Jack Lemmon. Per savo karjerą iki 1991 m. Agren pasirodė beveik 60-yje kino filmų, tarp kurių žinomiausi „The Left Hand of the Law“ (1975), „City of the Living Dead“ (1980), „Eaten Alive!“ (1980), „Panic“ (1982) ir „Red Sonja“ (1985). 80-aisiais ji taip pat trumpai bandė save kaip dainininkė.
Jonas Januitis
Biografija
1945–1989 m. SSKP narys. 1964–1989 m. LKP CK narys. 1963–1990 m. LSSR AT deputatas.
Janet Agren
Biografija
1975 m. ji ištekėjo už italo režisieriaus Carlo Maietto, tačiau vėliau išsiskyrė.
1986 m. susilaukė dukters.
Baigusi aktorinę karjerą, Agren 1994 m. persikėlė į JAV, kur šiuo metu ir gyvena bei dirba interjero dekoratore.
Žardviečiai
Žardviečiai – kaimas Šilutės rajono savivaldybėje, 7 km nuo Usėnų.
M-1
thumb|M-1 logotipų istorija M-1 − pirmoji Lietuvos komercinė ir populiariausia šalies radijo stotis.
Istorija
1989 m. gruodžio 31 dieną, 19.00 val. M-1 pradėjo savo transliaciją grupės „Queen“ daina „Radio Ga Ga“. M-1 reiškia „Muzika-1“. Šios radijo stoties sumanytojas ir įkūrėjai buvo Hubertas Grušnys, Rimantas Pleikys ir Gintautas Babravičius. Kiekvienais metais, jau tradiciškai, gruodžio paskutinę dieną, 19 valandą M-1 eteryje skamba senas šaukinys bei „Queen“ daina „Radio Ga Ga“.
1992 m. rugsėjo 1 d. M-1 pradėjo 24 valandų transliaciją Vilniuje ir Kaune.
Pirmoji lietuviška daina, nuskambėjusi M-1 eteryje − „Hiperbolė“ – „Vasara“.
Vėliau pasirodė kitos M-1 grupės radijo stotys: „M-1 Plius“ ir „Lietus“.
M-1 programa transliuojama internete visame pasaulyje. 2011 m. M-1 pirmasis iš komercinių radijo stočių pasiūlė tiesioginę vaizdo transliaciją.
2014 m. gruodžio 31 d. M-1 šventė savo 25-ąjį gimtadienį. Ta proga buvo išleista televizijos reklama, speciali daina bei gimtadienio vaizdo klipas.
Stipulki Borkai
Stipulki Borkai  – kaimas Lenkijos šiaurės rytuose, Kobilino Božimų valsčiuje, Mazovijos Vysokio apskrityje, Palenkės vaivadijoje.
Motinos ir vaiko muziejus
miniatiūra|250px|right|Buvusio muziejaus pastatas Kaune, Laisvės al. 24 Motinos ir vaiko muziejus − muziejus Kaune, gyvavęs tarpukario Lietuvoje, skirtas šviesti to meto visuomenę, skleisti higienos žinias, nes šalyje buvo bloga gimdančių moterų padėtis, didelis kūdikių mirtingumas. Steigėja buvo Lietuvos Motinoms ir vaikams globoti organizacijų sąjunga, mačiusi būtinybę įkurti tokį muziejų, kuriame būtų galima pamatyti visa tai, kas buvo rekomenduojama motinoms ir vaikams.
Istorija
miniatiūra|160px|left|Memorialinė lenta Kaune, skirta [[Muriel Paget ir buvusio muziejaus atminimui]] Muziejus buvo įkurtas 1932 m. gegužės 1 d. Kaune, Laisvės al. 12 (dab. 24). Šiame pastate buvo ir pirmasis tokios pagalbos motinoms ir vaikams sveikatos centras Lietuvoje, įkurtas britų filantropės Muriel Paget. Viešas muziejaus atidarymas įvyko 1932 m. gruodžio 4 d. dalyvaujant Vyriausybės atstovams ir gausiems svečiams. Muziejaus tikslas buvo teikti motinoms reikalingiausias higienos žinias: kaip elgtis su naujagimiu, kaip jį maitinti ir auklėti nuo pat kūdikystės, kaip kovoti su ligomis. Muziejus turėjo 18 skyrių, daug paveikslų, diagramų, kitokių eksponatų. Ekspozicija ir fondai buvo nuolat papildomi naujais eksponatais. Tuo metu dar trūko žinių apie vaikų priežiūrą, todėl švietėjškos paskaitos, vykstančios muziejuje, jo platinama literatūra buvo itin vertinami. Muziejus palaikė glaudžius ryšius su įvairiomis užsienio vaikų globos ir socialinėmis įstaigomis, iš kurių gaudavo įvairių žurnalų ir plakatų, katalogų apie filmus ir diapozityvus. Susidomėjimas muziejumi buvo labai didelis, lankymas nemokamas. Sekančiais metais po atidarymo, vien 1933 m. muziejuje lankėsi 10 223 asmenys, aptarnautos 64 ekskursijos, 1934 m. priimta 12 370 lankytojų ir 96 ekskursijos. Tai buvo moksleiviai, pedagogai, medikai, namų šeimininkės, net kareiviai.
Muziejaus pirkiniais rūpinosi speciali komisija, vadovaujama dr. Natalijos Vienožinskienės. Buvo įsigyjama daug plakatų, knygų ir leidinių įvairiomis kalbomis, išleidžiama lapelių apie sveikatą ir švarą, su patarimais nėščiosioms. Muziejus 1933–1935 m. išleido 54 000 egzempliorių įvairios literatūros. Ypač didelio pasisekimo sulaukė knygelė ,,Sveikas maistas vaikams“ ir plakatas ,,Naikink muses“. Apie muziejaus darbą nuolat rašė svarbiausi Lietuvos laikraščiai. Dėtos pastangos muziejų išplėsti, nes esamose patalpose darėsi ankšta. Tuo tikslu buvo įsigytas žemės sklypas naujam moderniam pastatui, architektų bendruomenėje paskelbtas konkursas, kurį laimėjo prieš kelerius metus Prancūzijoje mokslus baigęs archit. Jonas Kova-Kovalskis. Prasidėjęs II Pasaulinis karas įgyvendinti šiuos planus sutrukdė. Muziejus išnyko be pėdsakų: nebeliko jokių duomenų apie jame kauptus eksponatus. Tolesnis jo likimas nežinomas.
Atkūrimas
Kau­ne 2012 m. už­si­mo­ta at­kur­ti tar­pu­ka­riu vei­ku­sį Mo­ti­nos ir vai­ko mu­zie­jų. Iš­ny­ku­sios kul­tū­ros įstai­gos gai­vi­ni­mo ėmė­si mies­to po­li­ti­kai. Iniciatyva kilo ne tik norint įrengti ugdymo bazę, kurioje šiuolaikinių žinių galėtų semtis atžalų besilaukiančios mamos ir mažus vaikus turinčios šeimos, bet ir siekiant įamžinti Lietuvos akademinės akušerijos 90-metį. Svarstoma galimybė atkurtą muziejų išlaikyti iš miesto biudžeto.
Algimantas Mikelėnas
Algimantas Mikelėnas (g. 1938 m. spalio 25 d. Kaunas) – Lietuvos zootechnikas, habilituotas biomedicinos mokslų daktaras, visuomenės veikėjas.
Biografija
1964 m. baigė Lietuvos veterinarijos akademiją. 1991 m. žemės ūkio mokslų daktaras.
1964–1966 m. Kupiškio rajono valstybės veislininkystės stoties direktorius. 1973–1978 m. Lietuvos veterinarijos akademijos bendradarbis, 1978–2006 m. dėstytojas; nuo 1992 m. profesorius. (1991–1992 m. Lietuvos veterinarijos akademijos zooinžinerijos, 1992–1993 m. Gyvulininkystės technologijos fakulteto dekanas. 1992 m. stažavo Danijoje, Kanadoje.
Paskelbė daugiau kaip 100 mokslinių straipsnių. Trijų išradimų autorius.
Ruoliškis
Ruoliškis – kaimas Biržų rajono savivaldybėje, 3 km į šiaurės rytus nuo Biržų, prie kelio Biržai – Parovėja, į vakarus nuo Ruoliškio ežero.
Roberto Bošo fondas
Robert Bosch Stiftung GmbH – vienas didžiausių privačių bei su įmone susijusių fondų Vokietijoje.
2005 m. biudžetas siekė 75 mln. eurų.
Fondas remia mokslą, kultūrą, visuomenės iniciatyvas, bendradarbiavimą su Rytų Europa.
Tojotomi Hidejori
thumb|Tojotomi klano kapas [[Kojos kalnas|Kojos kalne]] thumb|Pažymėta vieta, kur nusižudė Hidejori Jodo-dono, [[Osakos pilis]]
Tojotomi Hidejori (豊臣 秀頼 Tojotomi Hidejori, 1593 – 1615 m. birželio 5 d.) buvo Tojotomi Hidejoši, pirmojo generolo suvienijusio Japoniją, sūnus ir numatytas įpėdinis. Jo motina Jodo-dono buvo Odos Nobunagos dukterėčia.
Kai Hidejoši mirė 1598 m., regentai, paskirti valdyti iki Hidejori pilnametystės, pradėjo grumtis dėl valdžios. Tokugava Iejasu užėmė valdžią po pergalės Sekigaharos mūšyje 1600 m. Hidejori santuoka su Senhime, Iejasu anūke, turėjo Tokugavas apsaugoti nuo Tojotomi klano sąmokslų. Tuo metu aštuonerių metų berniukas mokėsi kaligrafijos rašydamas frazę, kad nori taikos pasaulyje. Tačiau Iejasu toliau į jį žvelgė kaip į galimą grėsmę.
1614 m. žiemą Tokugavos armija užpuolė Osakos pilį, kuria valdė Hidejori. Puolimas nepavyko, bet Hidejori pasirašė paliaubas ir sumažino pilies gynybą.
1615 m. balandį Iejasu sužinojo, kad Hidejori renka karius ir nebeužvertinėja Osakos pilies griovių. Tojotomi pajėgos pradėjo puldinėti Tokugavos įgulą šalia Osakos. 1615 m. birželio 5 d. matydamas, kad pralaimi mūšį, Hidejori su karių būriu išlėkė iš pilies, bet turėjo grįžti, nes už vartų buvo priešai. Nebuvo laiko suorganizuoti gynybos ir pilį pradėjo griauti ir padeginėti artilerija. Hidejori įvykdė sepuku ir taip baigėsi svarbiausiau sukilimas prieš Tokugavų valdžią.
Jo sūnus Tojotomi Kunimacu (8 metai) buvo pagautas ir jam nukirsta galva. Dukra buvo pasiųsta į Tokei-dži, vienuolyną Kamakuroje, kur ji tapo abate Tenšū-ni.
Inguris
Inguris ( = Enguri, ) – upė vakarų Gruzijoje ir Abchazijoje. Prasideda Pagrindinio Kaukazo kalnagūbrio pietiniame šlaite. Aukštupys teka Svanetijos įduba, vidurupis – giliu tarpekliu tarp Kodorio ir Megrelijos kalnagūbrių, žemupys – Kolchidės žemuma. Žemupyje sudaro sieną tarp Gruzijos ir de facto nepriklausomos Abchazijos. Įteka į Juodąją jūrą ties Anaklija.
Minta ledynų tirpsmo vandeniu ir krituliais. Vanduo naudojamas drėkinimui, plukdoma mediena. 1980 m. ant upės pastatyta viena aukščiausių pasaulyje arkinė užtvanka – Ingurio HE (272,5 m).
Estijos futbolo varžybos 1997–1998 m.
Estijos futbolo varžybos 1997–1998 m.
Obdukcija
Obdukcija – okeaninės plokštės užstumimas ant kontinentinės plokštės. Paprastai okeaninė tektoninė plokštė, būdama sunkesnė, palenda po kontinentine plokšte, tačiau obdukcijos atveju procesas vyksta atvirkščiai. Toks procesas yra labai retas. Tai atsitinka, kai maža tektoninė okeaninė plokštė užspausta tarp dviejų didelių plokščių, taip pat kai subdukcijos zonoje „įstringa “ kontinentinės plokštės fragmentas. Okeaninės plokštės liekanos virš kontinentinės plokštės vadinamos ofiolitais. Ofiolitų randama Omane, Kipre, Kanadoje ir kitur
Lekšas
Lekšas − lietuviška vyriškos giminės pavardė.
Šios pavardės moteriškosios giminės formos yra: Lekšienė (ištekėjusi moteris) ir Lekšaitė (mergautinė pavardė).
Pavardę turi šie garsesni asmenys:
Pavardė kildinama iš žodžių „ištižėlis, nevykėlis“, lẽkšis „ištižėlis, liurbis“.
Kaizeris
Kaizeris  – vokiečių titulas, atitinkantis imperatorių. Dažniausiai naudojamas kalbant apie Vokietijos imperiją.
Titulo pirmtakai
Romėniškąsias imperijos tradicijas 800 m. perėmė Karolis Didysis ir jo Frankų imperija. Kai ši buvo padalinta, imperatoriaus titulas atiteko valdovui, valdančiam Romos karalystę. Po įvairių paveldėjimų karalystė, o kartu ir titulas, atiteko rytinei karalystei. Šventosios Romos imperijos imperatoriai save vaidino Kaiser, derindami imperatoriaus titulą su Romėnų Karaliaus vardu; savo valdymą jie kildino iš Romos imperijos dinastijų ir valdovo vardą išvedė iš Caesar (Cezaris), išreikšdami neva jiems patikėtą paveldą.
Austrijos-Vengrijos imperijos (1804–1918 m.) vadovai, gimę Habsburgų dinastijoje, kurios atstovai nuo 1440 m. buvo Šventosios Romos imperijos imperatoriai, taip pat buvo tituluojuami kaizeriais.
1871 m. kilo daug ginčų dėl Vokietijos imperatoriaus titulo. Deutscher Kaiser (vokiečių imperatorius) buvo pasirinktas atmetus kitas alternatyvas, kaip Kaiser von Deutschland arba Kaiser der Deutschen. Per Vokietijos imperijos istoriją tebuvo 3 kaizeriai, visi priklausė Hohencolernų dinastijai:
UEFA čempionų lyga 1996–1997 m.
UEFA čempionų lyga 1996–1997 m. – penktasis UEFA čempionų lygos turnyras (42-asis skaičiuojant nuo UEFA čempionų taurės), prasidėjęs 1996 m. rudenį. Turnyrą laimėjo klubas, 1997 m. gegužės 28 d. finale laimėjęs prieš.
Atrankos etapas (1/16 finalo)
Pralaimėjusios komandos pateko į UEFA taurės turnyrą.
A grupė
Galutinė lentelė:
B grupė
Galutinė lentelė:
C grupė
Galutinė lentelė:
D grupė
Galutinė lentelė:
Pasauliniai karai
Pasauliniai karai – du didžiausi menamoje žmonijos istorijoje karai, abu įvykę XX amžiuje:
Naujoji kairė 95
Naujoji kairė 95 (NK95) – 2007 m. Lietuvoje susikūręs kairiųjų judėjimas, keliantis tikslą „kurti alternatyvią politiką“. Vienas pagrindinių NK95 judėjimo ideologų yra ilgą laiką D. Britanijoje studijavęs ir dirbęs filosofas Andrius Bielskis. Judėjimas paskelbė 45 tezių manifestą, kuriame teigiamos socialinio teisingumo, tolerancijos, novatoriškumo, lygybės, kovos prieš diskriminaciją, sekuliarizmo idėjos. Organizacija vienija kairiosios pakraipos aktyvistus, tokius kaip Jolanta Aidukaitė, Rasa Baločkaitė, Andrius Bielskis, Martynas Budraitis, Linas Eriksonas, Aušra Pažėraitė, Nida Vasiliauskaitė.
Valeta
Valeta – Maltos sostinė ir pagrindinis uostamiestis. Visas miestas yra įtrauktas į UNESCO pasaulio paveldo sąrašą. Išsidėsčiusi Maltos salos šiaurės rytiniame krante, prie Viduržemio jūros, uolėtoje vietovėje. Abipus uolų yra uostai.
Valeta yra pagrindinis Maltos verslo, kultūros ir administracinis centras. Gerai išvystytas turizmas – keliautojus patraukia išlikę istoriniai paminklai ir švelnus klimatas. Iki 1979 metų Valetos uostuose buvo NATO karinės jūrų bazės, kuriose vėliau pradėta vystyti komercinė veikla. Pagrindiniai architektūros paminklai: gubernatoriaus rezidencija, Maltiečių ordino magistrų rūmai, katedra su riterių kapais.
Istorija
Miestas įkurtas 1566 m. kovo 28 d. joanitų ordino magistro Jean Parisot de la Valette. Francesco Laparelli projektavo, o Gerolamo Cassar pastatė visus svarbiausius pastatus. Tačiau daugiausia pastatų Valetoje pastatyta vėliau, Šv. Jono Jeruzaliečio riterių ordino (Maltos riterių ordino) valdymo metu.
Valeta sparčiai augo po Maltos riterių valdymo ir trumpos prancūzų invazijos − britų valdymo metu.
Miestas patyrė nuostolių Antrojo pasaulinio karo metu dėl oro atakų. Skaudžiausias − XIX amžiaus Karališkųjų operos rūmų praradimas.
Pavadinimo kilmė
Valeta pavadinta miestą įkūrusio Šv. Jono ordino magistro Jean Parisot de la Valette garbei. Oficialiai ordinas pavadino miestą Humilissima Civitas Valletta − Kukliuoju Valetos miestu.
Maltiečiai šnekamojoje kalboje jį vadina tiesiog Il-Belt − Miestu.
Pasaulio paveldas
1980 m. visas miestas buvo įtrauktas į Jungtinių Tautų švietimo, mokslo ir kultūros organizacijos (UNESCO) pasaulio paveldo sąrašą.
Taip pat į pasaulio paveldo sąrašą įtraukti:
thumb|right| Šv. Jono katedra thumb|right| Magistro rūmai thumb|right| Aukštutiniai Barrakka sodai
Vytautas Sutkus
Vytautas Sutkus – Lietuvos  šachmatininkas, šachmatų veikėjas, tarptautinis korespondencinių šachmatų meistras (ICCM), Lietuvos korespondencinių šachmatų čempionas (2010-2012 m.).
Biografija
Brolis Robertas Sutkus (1953–2008), šachmatininkas, didmeistris (ICCGM), ICCF tarptautinis arbitras.
1991 metais Vytautas Sutkus įkūrė Lietuvos korespondencinių šachmatų federaciją (Lietuvos šachmatų federacijos sudėtyje). Roberto Sutkaus memorialo (2008-2011 m.) rėmėjas. Memoriale pelnė 2 vietą ir įvykdė tarptautinio vyresniojo meistro (SIM) titulo normą.
Smalinyčia
Smalinyčia vadinami kaimai:
Lelešius
Lelešius − lietuviška vyriškos giminės pavardė.
Šios pavardės moteriškosios giminės formos yra: Lelešienė (ištekėjusi moteris) ir Lelešiūtė (mergautinė pavardė).
Pavardę turi šie garsesni asmenys:
Naujadvaris
Naujadvariu vadinamos gyvenvietės:
Tėvo diena
thumb|200px|Tėvas su savo vaiku
Tėvo diena – šventė, kurioje švenčiama tėvystė, panašiai kaip ir per motinos dieną – motinystė. Šią dieną oficialiai pirmiausiai pradėjo švęsti JAV, kur tėvo diena švenčiama panašiai kaip ir motinos diena.
Šį judėjimą tėvams pagerbti sukūrė 1910 m. Louisa Dodd. Jos motina mirė gimdydama šeštą vaiką ir tuomet jos tėvas vienas užaugino visus vaikus.
Lietuvoje tėvo diena švenčiama birželio mėnesio pirmą sekmadienį.
Tėvo diena pasaulyje minima
Bulgarija tėvo dieną švenčia pirmą birželio sekmadienį, Turkija - trečią birželio sekmadienį. Brazilija - rugpjūčio mėn. antrą sekmadienį, Australija, Naujoji Zelandija - rugsėjo mėn. pirmą sekmadienį.
Austrija
Austrijoje priimta tėvo dieną švęsti birželio mėn. antrą sekmadienį. Per ją, panašiai kaip ir per motinos dieną, perkamos gėlės ir smulkios dovanelės. Šią šventę pradėta švęsti nuo 1956 m.
Belgija, Italija, Portugalija, Ispanija
Italijoje tėvo diena (festa del papà) švenčiama kovo 19 d. (Šv. Juozapas). Kaip katalikiška valstybė, Italija mini Juozapo dieną, nes Juozapas Jėzui atstojo tėvą. Vaikai dovanoja tėvui savo darbo smulkias dovaneles, skaito eilėraščius, atlieka mokykloje ar vaikų darželyje išmoktus vaidinimus.
JAV
1924 m. prezidentas Calvin Coolidge rekomendavo tėvo dienos norinčioms valstijoms įsivesti ją. Prezidentas Richard Nixon 1974 m. nurodė tėvo dieną švęsti birželio mėn. trečią sekmadienį. JAV per tėvo dieną vaikai sveikina tėvus, dalyvauja bendrose išvykose su tėvais, kurios dažnai visam gyvenimui lieka jų atmintyje kaip laimingiausios akimirkos.
Taip pat birželio mėn. trečią sekmadienį švenčia: Argentina, Anglija, Kanada, Čilė, Prancūzija, Japonija, Kolumbija, Nyderlandai, Malta.
Kinija, Taivanas
Kinijoje tėvo diena švenčiama rugpjūčio 8 d. Kinų kalboje 8 yra tariamas ba. Taigi 08-08 yra „baba“ kas kinų kalboje tolygu „tėvas“.
Liuksemburgas
Liuksemburge tėvo diena švenčiama spalio mėn. pirmą sekmadienį. Čia vaikai taip pat įteikia tėvams gėlių ir mažas dovanėles.
Šveicarija
Šveicarijoje tėvo diena nešvenčiama, išskyrus Tičino kantoną, kur švenčiama kaip ir Italijoje – kovo 19 d.
Tailandas
Tailande tėvo diena vadinama Wan Phor ir švenčiama visoje šalyje. Ji švenčiama per karaliaus Bhūmibolo Adulyadedžo gimtadienį, gruodžio 5 d. Tą dieną pasižymėję tėvai apdovanojami. 2004 m. buvo apdovanoti 327 tėvai. Jeigu gruodžio 5 d. pasitaiko sekmadienis, tai tėvo diena perkeliama į sekantį pirmadienį.
Švedija
Švedijoje tėvo diena (fars dag) švenčiama antrą lapkričio mėn. sekmadienį. 1931 m. ta tradicija atėjo iš Jungtinių Amerikos Valstijų ir buvo švenčiama taip pat birželio mėn., bet vėliau perkelta į rudenį. Tą pačią dieną švenčiama Estijoje ir kitose Skandinavijos šalyse, išskyrus Daniją, kur švenčiama birželio 5 d. (Konstitucijos diena).
Vokietija
Nuo 1936 m. Vokietijoje tėvo dieną švenčiama Kristaus dangun žengimo diena. Tai yra 10 dienų prieš sekminių šventę. Dangun žengimo diena minima kaip Jėzaus grįžimo pas savo Tėvą diena.
(Jono14,12)
Smolnica
Smolnica gali reikšti gyvenvietes:
Stipulki Šimanai
Stipulki Šimanai  – kaimas Lenkijos šiaurės rytuose, Kobilino Božimų valsčiuje, Mazovijos Vysokio apskrityje, Palenkės vaivadijoje.
Istorija
Kaimas įkurtas XVI a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 26 namai ir 155 gyventojai. 1921 m. kaime buvo 43 namai ir 208 gyventojai, iš kurių 109 vyrai ir 99 moterys.
Lulu (dainininkė)
Lulu (tikr. vardas – Marie McDonald McLaughlin Lawrie; g. 1948 m. lapkričio 3 d. Lenokstaune, Rytų Danbartonšyre) – Škotijos dainininkė ir aktorė, geriausiai žinoma dėl hitu tapusios dainos „To Sir With Love“.
Žardvieta
Žardvieta – kaimas Šakių rajono savivaldybėje, 9 km nuo Tubelių.
Lulu (dainininkė)
1969 metais atstovavo Jungtinei Karalystei Eurovizijos dainų konkurse, kuriame su daina „Boom Bang-a-Bang“ užėmė pirmą vietą.
2000 metais Lulu apdovanota Britų imperijos ordinu. 2003 metais išleido autobiografiją „Don’t Wanna Fight No More“. Šiuo metu atlikėja dirba BBC radijo laidų vedėja.
Ilgalūpis lokys
Ilgalūpis lokys (Melursus ursinus) – lokinių (Ursidae) šeimos žinduolis. Kūno ilgis iki 1,9 m. Paplitęs Pietų Azijoje, nuo Nepalo iki Šri Lankos.
Ilgalūpio lokio maistas skiriasi nuo kitų lokinių, nes šis minta termitais. Maitindamasis lokys uždaro šnerves, kad neįkvėptų termitų ir neuždustų. Toks maitinimasis yra labai triukšmingas ir girdisi 150 m atstumu.
Ilgalūpių lokių kojos stiprios, nagai ilgi. Paprastai šios rūšies lokiai žmogui nepavojingi, tačiau, kaip ir kitų lokių, jų rega ir klausa prasta, todėl netikėtai užklupti jie gali pulti.
Pavidaujys (reikšmės)
Pavidauju vadinami kaimai Jurbarko rajone:
Sidabriškiai
Sidabriškiai – kaimas Biržų rajono savivaldybėje, 10 km į vakarus šiaurės rytus pietryčius nuo Biržų, į rytus nuo kelio.
Lelis
Lelis − lietuviška vyriškos giminės pavardė.
Šios pavardės moteriškosios giminės formos yra: Lelienė (ištekėjusi moteris) ir Lelytė (mergautinė pavardė).
Pavardę turi šie garsesni asmenys:
Zima
Zima ( – „žiema“) – miestas Rusijoje, Irkutsko srityje, prie Okos upės (netoli jos santakos su Zimos upe). Rajono centras. 34,4 tūkst. gyventojų (2005 m.). Pro miestą eina Krasnojarsko–Irkutsko kelias ir Transsibiro geležinkelis.
Gediminas Rečiūnas
Gediminas Rečiūnas (g. 1974 m. Lietuvoje ) – teisininkas, advokatas, verslo teisės advokatų kontoros „LAWIN Lideika, Petrauskas, Valiūnas ir partneriai" partneris (vienas iš vadovų), Finansų ir mokesčių praktikos grupės vadovas, buvęs „Sampo banko“ valdybos narys.
Zima
Medienos apdirbimo, chemijos, elektronikos, statybinių medžiagų (gelžbetonio, plytų) pramonė.
Gediminas Rečiūnas
Biografija
1997 m. Vilniaus universiteto Teisės fakultete baigė teisę, įgijo teisininko kvalifikaciją. 1993 m. studijavo Örebro universitete Švedijoje; 2000 m. Baigė kvalifikacijos kėlimo kursus Europos pinigų sistemos teisiniais klausimais Ketvirtojoje projektų finansavimo teisės mokykloje (Londonas, Jungtinė Karalystė), 2003 m. Finansavimo Europos Sąjungoje kursus Europos viešųjų reikalų centre (Briuselis, Belgija).
Zima
Istorija
Miestas įkurtas 1743 m., o miesto statusą gavo 1917 m.
Gediminas Rečiūnas
Biografija
1995–1997 m. Pasaulio kredito unijų tarybos teisininkas. 1998–1999 m. JAV konsultacinės įmonės „The Pragma Corporation“, vykdžiusios Lietuvos kapitalo rinkos vystymo projektą, teisininkas. 2000–2001 m. Sampo banko (buv. Lietuvos plėtros bankas) Juridinio skyriaus viršininkas ir valdybos narys. Nuo 2001 m. gruodžio 19 d. iki 2004 m. birželio 10 d. Advokatų kontoros „LAWIN Lideika, Petrauskas, Valiūnas ir partneriai" advokato padėjėjas, nuo 2004 m. rugpjūčio 27 d. advokatas, nuo 2008 m. Finansų ir mokesčių praktikos grupės vadovas, nuo 2009 m. advokatų kontoros partneris.
Zima
Istorija
Zimoje gimė rusų poetas Jevgenijus Jevtušenka (1932–2017).
Gediminas Rečiūnas
Biografija
Praktikos sritys: bankų ir finansinės veiklos reguliavimas; finansavimo sandoriai; investicinės paslaugos ir kapitalo rinkos; draudimas ir perdraudimas; restruktūrizavimas ir bankrotas; ginčai; aviacija.
Moka anglų, rusų kalbas.
Lengvenienė
Lengvenienė – lietuviška moteriškos giminės pavardė (ištekėjusi moteris).
Šios pavardės kita moteriškosios giminės forma yra: Lengvenytė (mergautinė pavardė).
Pavardę turi šie garsesni asmenys:
P-38
Pavadinimas P-38 gali reikšti:
Dunitas
Dunitas susidaro iš magmos, pirmoje magminės diferenciacijos stadijoje, kai masėje kristalizuojasi olivinas ir chromitas. Šie mineralų kristalai nusėda magminės kameros dugne, formuodami praktiškai monomineralinę uolieną.
Lennon
Lennon − pavardė.
Pavardę turi šie garsesni asmenys:
1987 m. Pasaulio lengvosios atletikos čempionatas
'''1987 m. Pasaulio lengvosios atletikos čempionatas''' – antrasis tarptautinis lengvosios atletikos čempionatas, vykęs Romoje, Italijoje. Tų metų čempionate buvo pridėtos dar dvi rungtis, dalyvavo šešiomis daugiau šalių ir dalyvių skaičius viršijo 1400. Varžybose pasirodė trys lietuviai, bet nei vienam nepavyko laimėti medalių. Ana Ambrazienė 400 m. barjeriniame bėgime liko 6, disko metimo sektoriuje Romas Ubartas užėmė taip pat 6 vietą, o Vaclavas Kidykas 8 vietą.
Vyrai
1 – varžybas laimėjo Ben Johnson iš Kanados distanciją įveikęs per 9,83, bet buvo diskvalifikuotas už cheminių prieparatų vartojimą.
Stipulki Švienchai
Stipulki Švienchai  – kaimas Lenkijos šiaurės rytuose, Kobilino Božimų valsčiuje, Mazovijos Vysokio apskrityje, Palenkės vaivadijoje.
Skulptorius (žvaigždynas)
thumb|Skulptoriaus žvaigždynas
Stipulki Švienchai
Istorija
Kaimas įkurtas XVI a. amžiuje. Iki 1569 m. Liublino unijos priklausė Lietuvos Didžiajai kunigaikštystei. 1827 m. kaime buvo 12 namų ir 67 gyventojai. 1921 m. kaime buvo 11 namų ir 66 gyventojai, iš kurių 37 vyrai ir 29 moterys.
Skulptorius (žvaigždynas)
Skulptorius (Sculptor, Oct) – 36-as iš 88-ių pagal dydį pietinio pusrutulio žvaigždynas. Šiame žvaigždyne yra galaktikos pietinis polius. Rudenį Lietuvoje matoma tik šiaurinė žvaigždyno dalis. Blyškus. 1763 m. žvaigždynui pavadinimą suteikė Nicolas Louis de Lacaille. Žvaigždyne yra Skulptoriaus galaktikų grupė (artimiausia Vietinei galaktikų sistemai) bei Vežimo Rato galaktika.
Eugenijus Arvydas Janulaitis
Eugenijus Arvydas Janulaitis (g. 1942 m. rugsėjo 26 d. Panevėžyje) – Lietuvos biochemikas, habilituotas biomedicinos mokslų daktaras.
Biografija
1960–1964 m. mokėsi Kauno medicinos institute, 1967 m. baigė Leningrado universitetą. 1985 m. biologijos mokslų daktaras, nuo 1987 m. Lietuvos mokslų akademijos narys korespondentas. Nuo 1993 m. Europos akademijos narys, 1994 m. Švedijos karališkosios inžinerinių mokslų akademijos užsienio narys.
1975–2003 m. dirbo Taikomosios enzimologijos institute (nuo 1992 m. Biotechnologijos institutas „Fermentas“, nuo 1995 m. Biotechnologijos institutas), 1975–1988 m. skyriaus vedėjas, 1989–1992 m. direktorius, 1992–2003 m. vyr. moksl. bendradarbis. Nuo 2003 m. bendrovės „Fermentas“ mokslo direktorius. 1985–2002 m. Vilniaus universiteto dėstytojas, nuo 1986 m. profesorius. Kauno technologijos universiteto tarybos pirmininkas.
Mokslinė veikla
Mokslinio darbo pagrindinė kryptis – DNR restrikcijos ir modifikacijos fermentų bei medicininės paskirties rekombinantinių žmogaus baltymų fundamentiniai ir taikomieji tyrimai. Jie padėjo pagrindus pirmosioms Lietuvoje moderniosios biotechnologijos įmonėms, bendrovėms „Fermentas“ ir „Biofa“, įsteigti 1995 m. Tarptautinėje spaudoje paskelbė apie 60 mokslinių straipsnių.
Šiaurinis pilkasis langūras
Šiaurinis pilkasis langūras, arba hulmanas (Semnopithecus entellus) – šunbeždžionių (Cercopithecidae) šeimos primatas, priklausantis laibaliemenių beždžionių pošeimiui. Kailio spalva įvairuoja nuo tamsiai rudos iki šviesiai gelsvai rudos. Patelių ir jauniklių grupėms kartais vadovauja vienas ar keli patinai, o kiti patinai sudaro viengungių būrius.
Minta lapais, vaisiais, pumpurais ir ūgliais, kuriuos lengvai suvirškina kelių skyrių skrandis. Be to, savo racioną papildo laižydamos druską arba ėsdamos daug mineralinių medžiagų turintį dirvožemį.
Paplitę visoje Azijoje, išskyrus drėgnųjų miškų sritis. Vietiniai žmonės hinduistai šią rūšį laiko šventa ir ją tapatina su hinduizmo dievybe Hanumanu.
Pando departamentas
Istorija
Pando departamentas įkurtas 1938 rugsėjo 24 d. iš kolonijinių teritorijų. Iki 1924 m. departamento teritorija priklausė La Paso departamentui ir buvo žinoma Madre de Dios pavadinimu. 1924 m. Madre de Dios buvo atskirta nuo La Paso, 1938 m. pervadinta į kolonijines teritorijas.
Hidrografija
Pando departamentas priklauso Amazonės upės baseinui. Pagrindinės upės: Akrė ir Abuna, sudarančios natūralią sieną su Brazilija, Orthon, Madre de Dios, sudaranti sieną tarp Pando ir La Paso departamentų, Buyumanu, Karamanu, Mapiri, Genechiquia, Chipamanu, Raparan.
Klimatas
Pando departamentui būdingas karštas tropinis klimatas. Vidutinė departamento temperatūra apie 26 °C, metinis kritulių kiekis – 1800 mm.
Muzikos instrumentas
thumb|250px|Renesansinė [[liutnia]] Muzikos instrumentas – daiktas, sukurtas ar modifikuotas muzikai atlikti.
Pando departamentas
Provincijos
thumb|300px|Pando departamento suskirstymas į provincijas Departamentas padalintas į 5 provincijas, 15 savivaldybių ir 51 kantoną. Departamento provincijos:
Muzikos instrumentas
Nors muzikos instrumentu gali tapti bet kas, kuo galima išgauti garsą, paprastai šis terminas vartojamas įvardyti tik tiems daiktams, kurie yra pagaminti su specialiu tikslu muzikuoti.
Istorija
Šumerų mieste Ure XX a. 3 deš. buvo iškasta senovinių muzikos instrumentų: devynios lyros, dvi arfos, sidabrinė fleita, sistrų ir cimbolų. Manoma, kad šie instrumentai buvo pagaminti 2600–2500 m. pr. m. e.
Pando departamentas
Demografija
Pando departamento gyventojų skaičius sudaro 0,63 % visų Bolivijos gyventojų. Tai mažiausią gyventojų skaičių ir mažiausią gyventojų tankumą turintis departamentas. Didžioji gyventojų dalis (60,36 %) gyvena kaimuose ir apie 39,64 % gyvena miestuose.
Etninės grupės
Departamento indėnų tautos: toromonai, pakahuarai, mačigengai ir kitos gentys.
Muzikos instrumentas
Istorija
Nipūre rastoje dantiraščio lentelėje minimi lyros stygų pavadinimai. Tai yra ankstyviausias žinomas notacijos pavyzdys.
Klasifikavimas
Skirtingos muzikos instrumentų klasifikavimo sistemos atsižvelgia į instrumentų konstrukciją, garso išgavimo būdą, instrumento diapazoną, vietą orkestre ar kitame ansamblyje.
1888 m. Victor-Charles Mahillono sistema skirstė instrumentus į keturias grupes: styginius, pučiamuosius, perkusiją ir būgnus.
Pando departamentas
Ekonomika
Pagrindinė departamento veikla – kaštainių, tarptautinėje rinkoje žinomų kaip Brazilijos riešutai, surinkimas ir eksportas į Braziliją. Taip pat Pando departamento ekonomikai svarbi latekso, kaučiuko gavyba.
Kitos ekonomikos šakos:
Muzikos instrumentas
Klasifikavimas
1914 m. Erichas von Hornbostelis ir Curtas Sachsas patobulino šią sistemą. Ši sistema, vadinama Hornbostelio-Zachso sistema, plačiai naudojama iki šiol. Pirmajame sistemos variante instrumentai buvo suskirstyti į keturias grupes:
Vėliau buvo pridėta penkta kategorija – elektrofonai, kurių garsas išgaunamas elektronika.
Pando departamentas
Ekonomika
Pando departamentas sukuria 0,9 % Bolivijos BVP.
Turizmas
Turizmas neišvystytas. Daugiausiai gamtiniai turizmo objektai, organizuojama turistinė žvejyba, medžioklė. Departamento sostinėje Kobichoje galima aplankyti kaučiuko apdorojimo centrus.
Žariškiai
Žariškiai – kaimas Panevėžio rajono savivaldybėje, 10 km nuo Taruškų.
Naktikovas
Naktikovas (Nycticorax nycticorax) – garninių (Ardeidae) šeimos paukštis, kurio skiriamasis požymis – nuo pakaušio nukaręs ilgas baltas kuodukas.
Išvaizda
Naktikovas yra kiek didesnis už varną. Nuo panašių paukščių skiriasi didele galva ir spalva. Patino ir patelės viršugalvis ir pečiai juodi, metalo blizgesio. Nuo pakaušio nukaręs ilgas baltas kuodukas, kaklas, nugara ir antuodegis pilki. Kakta, antakiai, gerklė ir kūno apačia balti, pilko atspalvio. Plasnojamosios ir uodegos plunksnos tamsiai pilkos. Snapas juodas, kojos žalsvai geltonos. Rainelė raudona. Jaunikliai rudi, su gelsvomis apvaliomis dėmėmis, be kuoduko.